《宿采石》
宋代·黄庶

秋风宿兼葭，花落岩霜雪。
江山古兴废，荆棘垒出没。
水收凫雁声，夜静寒籁发。
渔舟自来去，笑语载明月。
诗形动笔墨，恨乏风雅骨。
谪仙为黄土，冢平名突兀。
句编天下口，千载字不灭。
人间比兴复，泉底魂魄悦。
坐诵姑熟语，酌酒当枣栗。
醉梦若可见，好句当须乞。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。